《苟夫人墓》
明代·王士衡

胜代凌凌数尺坟，乡人过者亦知尊。祭田喋喋多何在，塳户看看一尚存。

南海族惟吝展墓，西州甥不避由门。可怜世事殊非古，独对青山望白云。

作者简介：王士衡，一作仕衡，字秉铨。定安（今属海南省）人。明宪宗成化十三年（一四七七）举人。游太学，丘浚器重之。孝宗弘治间，选中书舍人，升衡王府审理副，再升右长史。武宗正德间，丁内艰，起任岷府，修《武宗实录》。后致仕家居，卒年八十。祀乡贤。明正德《琼台志》卷三八、清道光《广东通志》卷三〇一、清道光《琼州府志》卷三三有传。